CELEX: C2006/060/08
Language: da
Date: 2006-03-11 00:00:00
Title: Domstolens dom (Sjette Afdeling) af  12. januar 2006  i sag C-139/04, Kommissionen for De Europæiske Fællesskaber mod Den Italienske Republik (Traktatbrud — luftkvalitet — luftkvalitetsgrænseværdier)

11.3.2006   
            
            
               DA
            
            
               Den Europæiske Unions Tidende
            
            
               C 60/4
            
         
      DOMSTOLENS DOM
   
   (Sjette Afdeling)
   af 12. januar 2006
   i sag C-139/04, Kommissionen for De Europæiske Fællesskaber mod Den Italienske Republik (1)
   
   (Traktatbrud - luftkvalitet - luftkvalitetsgrænseværdier)
   (2006/C 60/08)
   Processprog: italiensk
   I sag C-139/04, angående et traktatbrudssøgsmål i henhold til artikel 226 EF, anlagt den 15. marts 2004, Kommissionen for De Europæiske Fællesskaber (befuldmægtigede: G. Valero Jordana og R. Amorosi) mod Den Italienske Republik (befuldmægtiget: I.M. Braguglia), har Domstolen (Sjette Afdeling), sammensat af J.-P. Puissochet, som fungerende afdelingsformand for Sjette Afdeling, og dommerne S. von Bahr og A. Borg Barthet (refererende dommer); generaladvokat: F.G. Jacobs; justitssekretær: R. Grass, den 12. januar 2006 afsagt dom, hvis konklusion lyder således:
   
               1)
            
            
               Den Italienske Republik har tilsidesat sine forpligtelser i henhold til artikel 11 i Rådets direktiv 96/62/EF af 27. september 1996 om vurdering og styring af luftkvalitet, sammenholdt med dette direktivs artikel 4, stk. 1, samt med Rådets direktiv 1999/30/EF af 22. april 1999 om luftkvalitetsgrænseværdier for svovldioxid, nitrogendioxid og nitrogenoxider, partikler og bly i luften og artikel 1 i Kommissionens beslutning 2001/839/EF af 8. november 2001 om udarbejdelse af et spørgeskema med henblik på den årlige rapportering om vurdering af luftkvaliteten i henhold til direktiv 96/62 og direktiv 1999/30, idet den ikke for så vidt angår 2001 har tilstillet Kommissionen for De Europæiske Fællesskaber alle påkrævede oplysninger vedrørende de stoffer, der er reguleret i direktiv 1999/30, som foreskrevet i artikel 11, stk. 1, litra a), nr. i) og ii), samt artikel 11, stk. 1, litra b), i direktiv 96/62.
            
         
               2)
            
            
               Den Italienske Republik betaler sagens omkostninger.
            
         
      (1)  EUT C 106 af 30.4.2004.